
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 543 

3 Μαΐου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Σύσταση Εκκλησιαστικού Ιδρύματος υπό την επωνυ¬ 
μίαν «ΤΑΜΕΙΟΝ ΙΕΡΑΠΟΣΤΟΛΙΚΗΣ ΚΑΙ ΚΟΙΝΩΝΙ¬ 
ΚΗΣ ΔΙΑΚΟΝΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΕ- 

ΣΟΓΑΙΑΣ ΚΑΙ ΛΑΥΡΕΩΤΙΚΗΣ». 1 

Σύσταση Εκκλησιαστικού Ιδρύματος υπό την επω¬ 
νυμίαν «ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ 
ΜΟΥΣΙΚΗΣ Ό ΑΠΟΣΤΟΛΟΣ ΑΝΔΡΕΑΣ” ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΠΑΤΡΩΝ». 2 

Τροποποίηση, συμπλήρωση και κωδικοποίηση Εκ¬ 
κλησιαστικού Ιδρύματος υπό την επωνυμίαν «ΓΕ¬ 
ΝΙΚΗ ΦΙΛΟΠΤΩΧΟΣ ΑΔΕΛΦΟΤΗΣ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΜΕΣΟΓΑΙΑΣ ΚΑΙ ΛΑΥΡΕΩΤΙΚΗΣ».... 3 


Α ΠΟΦΑΣΕΙ Σ 

Αριθμ. 5051 π.ε./1057 (1) 

Σύσταση Εκκλησιαστικού Ιδρύματος υπό την επωνυμί¬ 
αν «ΤΑΜΕΙΟΝ ΙΕΡΑΠΟΣΤΟΛΙΚΗΣ ΚΑΙ ΚΟΙΝΩΝΙΚΗΣ 
ΔΙΑΚΟΝΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΕΣΟΓΑΙ- 
ΑΣ ΚΑΙ ΛΑΥΡΕΩΤΙΚΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας 
τας απορρεούσας εκ των Ευαγγελικών Επιταγών, των 
Ιερών Κανόνων και των Νόμων του Κράτους προς το 
Χριστεπώνυμον της Εκκλησίας πλήρωμα. 

3. Τας υφισταμένας Κοινωνικός και πνευματικός 
ανάγκας της Ιεράς Μητροπόλεως Μεσογαίας καί Λαυ- 
ρεωτικής. 

4. Την υπ’ αριθμ. 1017/2.11.2005 Πρότασιν του 
Σεβασμιωτάτου Μητροπολίτου Μεσογαίας καί Λαυρε- 
ωτικής Νικολάου, 

5. Την από 30.12.2005 Γνωμάτευσιν του Νομικού 
Γραφείου της Νομικής Υπηρεσίας της Εκκλησίας της 
Ελλάδος. 


6. Την από 8.2.2006 απόφασιν αυτής, αποφασίζει: 

Συστήνουμε εις την Ιεράν Μητρόπολιν Μεσογαίας και 
Λαυρεωτικής ΕκκλησιαστικόνΊδρυμα υπό την επωνυμίαν: 
«ΤΑΜΕΙΩΝ ΙΕΡΑΠΟΣΤΟΛΙΚΗΣ ΚΑΙ ΚΟΙΝΩΝΙΚΗΣ ΔΙΑΚΟΝΙ¬ 
ΑΣ ΤΗΣ ΙΕΡΑΣ ΜΗΤΡΟ-ΠΟΛΕΩΣ ΜΕΣΟΓΑΙΑΣ ΚΑΙ ΛΑΥ- 
ΡΕΩΤΙΚΗΣ», το οποίον θα λειτουργεί ως εξηρτημένη 
Υπηρεσία του Νομικού Προσώπου της Ιεράς Μητροπό¬ 
λεως Μεσογαίας καί Λαυρεωτικής και θα εδρεύει εις τα 
Γραφεία της Ιεράς Μητροπόλεως εις Σπάτα Αττικής. 

Η συγκρότησις, οργάνωσις, διοίκησις, διαχείρισις και 
λειτουργία του Ιδρύματος τούτου θα διέπεται από τις 
διατάξεις του κατωτέρω Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ 
ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ 

“ΤΑΜΕΙΟΝ ΙΕΡΑΠΟΣΤΟΛΙΚΗΣ ΚΑΙ ΚΟΙΝΩΝΙΚΗΣ 
ΔΙΑΚΟΝΙΑΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΕΣΟΓΑΙΑΣ ΚΑΙ ΛΑΥΡΕΩΤΙΚΗΣ.” 

Αρθρον1 
Τίτλος -Έδρα. 

1. Εις την Ιεράν Μητρόπολιν Μεσογαίας καί Λαυρε¬ 
ωτικής συνιστάται ΕκκλησιαστικόνΊδρυμα ως εξηρτη¬ 
μένη Υπηρεσία της Ιεράς Μητροπόλεως αυτοτελούς 
διαχειρίσεως και μή κερδοσκοπικού χαρακτήρος, με 
την επωνυμίαν «ΤΑΜΕΙΟΝ ΙΕΡΑΠΟ-ΣΤΟΛΙΚΗΣ ΚΑΙ ΚΟΙ¬ 
ΝΩΝΙΚΗΣ ΔΙΑΚΟΝΙΑΣ »(Τ.Ι.Κ.Δ.), της Ιεράς Μητροπόλεως 
Μεσογαίας και Λαυρεωτικής, το οποίον θα διέπεται από 
τις διατάξεις του Κανονισμού τούτου. 

2. Έδρα του Ιδρύματος τούτου είναι τα Γραφεία της 
Ιεράς Μητροπόλεως Μεσογαίας και Λαυρεωτικής εις 
Σπάτα Αττικής. 

Αρθρον 2 

Σκοποί του Ιδρύματος Τ.Ι.Κ.Δ. 

Οι σκοποί του Ιδρύματος είναι: 

α. Η παροχή οικονομικής ενισχύσεως εις τα Φιλαν¬ 
θρωπικά Ιδρύματα της Ιεράς Μητροπόλεως Μεσογαίας 
και Λαυρεωτικής. 

β. Η κάλυψις των δαπανών εκδόσεως εφημερίδος, 
περιοδικού, βιβλίων και άλλων εντύπων, μερίμνη της 
Ιεράς Μητροπόλεως, προς πληροφόρησιν και οικοδομήν 
του χριστεπωνύμου πληρώματος αυτής. 

γ. Η κάλυψις των δαπανών διοργανώσεως υπό της 
Ιεράς Μητροπόλεως εορταστικών και άλλων εκδηλώ- 

σεων (ως εορτών, δεξιώσεων, ποιμαντικών επισκέψεων 
κ.λπ.) με σκοπόν την παρουσίαν της Εκκλησίας εν μέσω 
των διαφόρων στρωμάτων της κοινωνίας, προς καλλι¬ 
έργειαν και ανάπτυξιν του συνδέσμου του Λαού μετά 
της Εκκλησίας. 

δ. Η εξασφάλισις πόρων διά την Ιεραποστολικήν δρα¬ 
στηριότητα της Ιερός Μητροπόλεως μεταξύ των νέων, 
ως και η εν τω πλαισίω της τοιαύτης δραστηριότητος 
παροχή της δυνατότητος εις αυτήν δια την ίδρυσιν και 
λειτουργίαν πνευματικών κέντρων, θερινών κατασκηνώ¬ 
σεων και άλλων Ιδρυμάτων δια νέους, ως και Σχολής 
Εκκλησιαστικής Μουσικής. 

ε. Η χορήγησις υποτροφιών εις νέους, μαθητάς, σπου¬ 
δαστές και φοιτητάς. 

στ. Η οργάνωσις επιστημονικών συναντήσεων και συ¬ 
νεδρίων. 

ζ. Η φιλοξενία υψηλών προσώπων και πνευματικών 
ανθρώπων, κληρικών και λαϊκών, επισκεπτομένων δι’ 
εκκλησιαστικούς και ιεραποστολικούς λόγους την Ιερόν 
Μητρόπολιν. 

η. Η υλική ενίσχυσις ιεραποστολικών στελεχών και 
συνεργατών της Ιερός Μητροπόλεως, ως και η μισθο¬ 
δοσία των απασχολουμένων διά την πραγμάτωσιν των 
ως άνω αναφερομένων σκοπών προσώπων. 

θ. Η κάλυψις, γενικώς, πόσης φύσεως δαπάνης, σχε- 
τιζομένης αμέσως ή εμμέσως προς τας ποιμαντικός 
υποχρεώσεις του εκάστοτε Μητροπολίτου, ως π.χ. επι¬ 
σκέψεις εις Νοσοκομεία, Σχολεία, Ιδρύματα κ.λπ. μετά 
προσφοράς ορισμένων εκάστοτε δώρων. 

ι. Η διάθεσις περιουσιακών στοιχείων προς ίδρυσιν, 
ενίσχυσιν ή κάλυψιν εκτάκτων εξόδων συστάσεως νέων 
ιερών μονών ως και οιουδήποτε λατρευτικού χώρου 
(ναών, προσκυνημάτων κ.λπ.) τηρουμένων των σχετικών 
διατάξεων. 

ια. Η ενίσχυσις νέων και εμπεριστάτων ενοριών και η 
συνεισφορά εις τα έξοδα ανεγέρσεως νέων ναών. 

ιβ. Η εξασφάλισις πόρων προς ενίσχυσιν πολυτέ¬ 
κνων ιερατικών οικογενειών της Ιερός Μητροπόλεως 
Μεσογαίας και Λαυρεωτικής, ως και προς οικονομικήν 
συνδρομήν αυτών εις ειδικός περιστάσεις (π.χ. επίδο¬ 
μα γάμου τέκνου, επίδομα τοκετού, επίδομα σπουδών 
τέκνου, ασθένεια κ.λπ.). 

Άρθρον 3 

Διοίκησις του Ιδρύματος Τ.Ι.Κ.Δ. 

1. Το Τ.Ι.Κ.Δ. διοικείται υπό πενταμελούς Δ.Σ. απαρτιζο- 
μένου εκ του Μητροπολίτου ως Προέδρου, του εκάστοτε 
Πρωτοσυγκέλλου ή Γενικού Αρχιερατικού Επιτρόπου ως 
Αντιπροέδρου και ετέρων τριών μελών οριζομένων υπό 
του Μητροπολίτου επϊ τριετή θητείαν. Παραιτούμενα ή 
ελλείποντα δι’ οιονδήποτε λόγον μέλη του Συμβουλίου 
αντικαθίστανται υπό του Μητροπολίτου εντός ευλόγου 
χρόνου. Τα μέλη δεν δύνανται να επαναδιορισθούν και 
πέραν των δύο θητειών. 

2. Το Διοικητικόν Συμβούλιον του Τ.Ι.Κ.Δ. κατά την 
πρώτην αυτού συνεδρίαν εκλέγει εκ των μελών αυτού 
τον Γραμματέα και τον Ταμίαν αυτού. 

3. Το Συμβούλιον συνεδριάζει τη εγγράφω προσκλήσει 
του Προέδρου ή τη αιτήσει τουλάχιστον τριών μελών 
αυτού. Απαρτία υπάρχει εις τας συνεδριάσεις παριστα- 
μένων τριών τουλάχιστον μελών του Συμβουλίου. Αι 


αποφάσεις λαμβάνονται διά πλειοψηφίας, και εν ισοψη- 
φία υπερισχύει η ψήφος του Προέδρου. 

Άρθρον 4 

Αρμοδιότητες του Διοικητικού Συμβουλίου. 

Το Διοικητικό Συμβούλιο του Τ.Ι.Κ.Δ. έχει τας ως κά¬ 
τωθι αρμοδιότητας : 

α. Διοικεί και διαχειρίζεται την περιουσίαν του Ιδρύμα¬ 
τος και αποφασίζει δια πάν μέτρον το οποίον συμβάλλει 
εις την εύρυθμον λειτουργίαν αυτού. 

β. Αποφασίζει δια παν θέμα αφορών εις την εκπλή- 
ρωσιν των σκοπών αυτού. 

γ. Συνεργάζεται μετά των διαφόρων πολιτιστικών και 
επιστημονικών συλλόγων, ως επίσης μετά της Τοπικής 
Αυτοδιοικήσεως και τους τοπικούς φορείς, δια την προ¬ 
αγωγήν και επίτευξιν των σκοπών του Ιδρύματος. 

δ. Καταρτίζει τον ετήσιον Προϋπολογισμόν και 
Απολογισμόν αυτού και υποβάλλει τούτους πρός 
έγκρισιν εις το Μητροπολιτικόν Συμβούλιον της Ιεράς 
Μητροπόλεως Μεσογαίας και Λαυρεωτικής. 

ε. Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργίαν του Ιδρύματος. 

στ. Αποφασίζει δια πάν έτερον θέμα το οποίον δεν 
προβλέπεται εις τον παρόντα Κανονισμόν. 

Άρθρον 5 

Υποχρεώσεις των μελών του Δ.Σ. 

1. Ο Πρόεδρος του Δ.Σ. έχει τας εξής υποχρεώσεις : 
α. Έχει την ευθύνην όλων των εκδηλώσεων του 

Ιδρύματος και συντονίζει τα μέλη του Δ.Σ. προς 
υλοπο ίησιν των σκοπών αυτού. 

β. Εκπροσωπεί το Ίδρυμα ενώπιον πάσης αρχής 
και εις όλας του τας σχέσεις μετ’ άλλων ιδρυμάτων, 
οργανισμών ή ιδιωτών και συναλλάσεται μετ’ αυτών. 

γ. Λαμβάνει γνώσιν όλων των εισερχομένων και 
εξερχομένων εγγράφων του Ιδρύματος και συνυπογράφει 
μετά του Ταμίου τα Γραμμάτια Εισπράξεων και τα 
Εντάλματα Πληρωμών. 

δ. Συγκαλεί το Δ.Σ. εις συνεδριάσεις, προεδρεύει και 
διευθύνει τας εν αυτώ συζητήσεις και υπογράφει άπα- 
σαν την αλληλογραφίαν του Ιδρύματος. 

2. Ο Αντιπρόεδρος αναπληροί τον Πρόεδρον οσάκις 
απουσιάζει εις όλας τας αρμοδιότητας αυτού και 
ενεργεί κατόπιν εντολής του Προέδρου. Συγκαλεί το 
Δ.Σ. και προεδρεύει αυτού απουσιάζοντος ή κωλυομένου 
του Προέδρου. 

3. Ο Γραμματεύς τηρεί τα Πρακτικά Συνεδριάσεων του 
Δ.Σ., συντάσσει και συνυπογράφει μετά του Προέδρου 
του Δ.Σ. άπαντα τα έγγραφα, είναι υπεύθυνος της 
αλληλογραφίας και ενημερώνει τον Πρόεδρον περί 
αυτής, φυλάσσει την σφραγίδα του Ιδρύματος και 
μεριμνά δια την ορθήν λειτουργίαν της Γραμματείας 
αυτού. 

4. Ο Ταμίας διαχειρίζεται την περιουσία του Ιδρύμα¬ 
τος, τηρεί τα σχετικά βιβλία και συντάσσει τον ετήσιον 
Προϋπολογισμόν και Απολογισμόν του Ιδρύματος, τους 
οποίους υποβάλλει πρός ψήφισιν εις το Διοικητικόν Συμ¬ 
βούλιον, το οποίον εν συνεχεία διαβιβάζει τούτους εις 
το Μητροπολιτικόν Συμβούλιον πρός έγκρισιν. 

5. Αι εισπρατόμεναι εισφοραί υπέρ του Τ.Ι.Κ.Δ. κα¬ 
τατίθενται εις Τράπεζαν επ’ ονόματι του Ιδρύματος. 
Το χρηματικόν ποσόν το οποίον δύναται να φέρει εις 
χείρας του ο Ταμίας καθορίζεται υπό του Διοικητικού 

Συμβουλίου. Αναλήψεις χρημάτων γίνονται κατόπιν απο- 
φάσεως του Διοικητικού Συμβουλίου. 

Άρθρο 6 

Πόροι και διάθεσις αυτών. 

1. Οι πόροι του Ιδρύματος είναι οι εξής : 

α. Προαιρετικοί εισφοραί του Μητροπολίτου - Προ¬ 
έδρου και οιουδήποτε τρίτου, φυσικού ή νομικού προ¬ 
σώπου (ονομαστικοί ή ανώνυμοι). 

β. Εφ’ άπαξ ή περιστασιακαί εισφοραί των Ιερών Ναών 
και Μονών της Ιερός Μητροπόλεως, κατ’ έτος καθορι¬ 
ζόμενοι. 

γ. Κρατικοί επιχορηγήσεις, Κοινοτικοί επιχορηγήσεις 
ως και πάσα άλλη νόμιμος επιχορήγησις. 

δ. Προαιρετικοί εισφοραί των Ιερέων συμφώνως 
πρός την απόφασιν της από 13.10.2005 Ιερατικής Συ- 
νάξεως. 

ε. Δωρεαί, προαιρετικοί εισφοραί, κληρονομίαι και 
κληροδοσίαι παντός φυσικού ή νομικού προσώπου. 

στ. Πάσα ετέρα πρόσοδος προερχομένη εξ’ οιασδή- 
ποτε πηγής ως και μελλοντικώς ορισθησομένη. 

2. Διάθεσις των πόρων: 

α. Οι ανωτέρω πόροι διατίθενται δια τους σκοπούς 
τους αναγραφομένους εις το άρθρον 2 του παρόντος 
Κανονισμού. 

β. Η κατανομή και διάθεσις των πόρων απόκειται εις 
την διακριτικήν ευχέρειαν του Διοικητικού Συμβου¬ 
λίου. 

Άρθρον 7 
Τηρούμενα βιβλία. 

Το Ιδρυμα έχει ιδίαν διαχείρισιν, τηρεί δε τα 
Διαχειριστικά Βιβλία αυτού, συμφώνως πρός το σύστημα 
τηρήσεως των λογιστικών βιβλίων των Εκκλησιαστι¬ 
κών Νομικών Προσώπων, θεωρημένων υπό της Ιερός 
Μητροπόλεως ήτοι: 

α. Βιβλίον Πράξεων Διοικητικού Συμβουλίου. 

β. Βιβλίον Πρωτοκόλλου. 

γ. Βιβλίον Ταμείου. 

δ. Βιβλίον κινητής και ακινήτου περιουσίας. 

ε. Γραμμάτια Εισπράξεων και Εντάλματα Πληρωμών. 

Η διαχείρισις διεξάγεται δια διπλοτύπων Γραμματίων 
Εισπράξεων και Ενταλμάτων Πληρωμών, θεωρημένων 
υπό της Ιερός Μητροπόλεως Μεσογαίας και Ααυρεωτι- 
κής και είναι εκτελεστέα εφ’ όσον φέρουν απαραιτήτως 
την υπογραφήν του Προέδρου ή του Αντιπροέδρου και 
του Ταμίου του Ιδρύματος. 

Άρθρον 8 

Σφραγίς - Τελικοί διατάξεις 

1. Το Ίδρυμα έχει ιδίαν κυκλικήν σφραγίδα με τον 
τίτλον «ΙΕΡΑ ΜΗΤΡΟΠΟΛΙΣ ΜΕΣΟΓΑΙΑΣ ΚΑΙ ΛΑΥΡΕΩΤΙ- 
ΚΗΣ» “ΤΑΜΕΙΟΝ ΙΕΡΑΠΟΣΤΟΛΙΚΗΣ ΚΑΙ ΚΟΙΝΩΝΙΚΗΣ ΔΙΑ¬ 
ΚΟΝΙΑΣ” και η οποία έχει εις το κέντρον το μονόγραμμα 
του Κυρίου και τα γράμματα Α και Ω. 

2. Το Τ.Ι.Κ.Δ. καταργείται υπό της Ιερός Συνόδου, 
κατόπιν ητιολογημένης αποφάσεως τεσσάρων εκ των 
μελών του Δ.Σ., συμπεριλαμβανομένου απαραιτήτως του 
Προέδρου του Ιδρύματος. 


3. Με την κατάργησιν του Ιδρύματος παν κινητόν 
ή ακίνητον περιουσιακόν αυτού στοιχείον, ακόμη και 
χρηματικόν, περιέρχεται αυτοδικαίως χωρίς καμίαν 
άλλην διαδικασίαν εις το Νομικόν Πρόσωπον της Ιερός 
Μητροπόλεως Μεσογαίας και Λαυρεωτικής. 

Άρθρον 9 

Ισχύς και τροποποίησις 

του παρόντος Κανονισμού. 

1. Ο παρών Κανονισμός ισχύει από της δημοσιεύσεως 
αυτού εις την Εφημερίδα της Κυβερνήσεως και εις 
το επίσημον Δελτίον «ΕΚΚΛΗΣΙΑ» της Εκκλησίας της 
Ελλάδος. 

2. Πάσα τροποποίησις αυτού γίνεται υπό της 
Ιερός Συνόδου, κατόπιν ητιολογημένης αποφάσεως 
τεσσάρων εκ των μελών του Δ.Σ., συμπεριλαμβανομένου 
απαραιτήτως του Προέδρου του Ιδρύματος. 

Άρθρον 10 
Κάλυψις δαπάνης 

Εκ των διατάξεων του Κανονισμού τούτου προκαλείται 
δαπάνη εις βάρος του προϋπολογισμού του Νομικού 
Προσώπου της Ιερός Μητροπόλεως Μεσογαίας και Λαυ¬ 
ρεωτικής, το ύψος της οποίας δεν δύναται να προσ- 
διορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2006 
Ο Πρόεδρος 

| Ο Αθηνών ΧΡΙΣΤΟΔΟΥΛΟΣ 

-♦- 

Αριθμ. 1067/1056 (2) 

Σύσταση Εκκλησιαστικού Ιδρύματος υπό την επωνυμί¬ 
αν «ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙ¬ 
ΚΗΣ Ό ΑΠΟΣΤΟΛΟΣ ΑΝΔΡΕΑΣ” ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΠΑΤΡΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευ αγ γελικών Επιταγών, των 
Ιερών Κανόνων και των Νόμων του Κράτους προς το 
Χριστεπώνυμον της Εκκλησίας πλήρωμα. 

3. Την ανάγκην διατηρήσεως, διαδόσεως και καλλι¬ 
έργειας της πατροπαραδότου Βυζαντινής Μουσικής 
και Ψαλτικής Τέχνης εις την Ιερόν Μητρόπολιν Πα- 
τρών. 

4. Την υπ’ αριθμ. 106/15.2.2006 Πρότασιν του 
Σεβασμιωτάτου Μητροπολίτου Πατρών Χρυσοστόμου, 

5. Την από 10.3.2006 Γνωμάτευσιν του Νομικού Γρα¬ 
φείου της Νομικής Υπηρεσίας της Εκκλησίας της 
Ελλάδος. 

6. Την από 6.4.2006 απόφασιν αυτής, αποφασίζει: 

Συστήνουμε εις την Ιερόν Μητρόπολιν Πατρών Εκκλη¬ 
σιαστικόν Ίδρυμα υπό την επωνυμίαν «ΣΧΟΛΗ ΒΥΖΑ¬ 
ΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ Ό ΑΠΟΣΤΟΛΟΣ 
ΑΝΔΡΕΑΣ” ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΤΡΩΝ», το 
οποίον θα λειτουργεί ως εξηρτημένη Υπηρεσία του Νο- 

μικού Προσώπου της Ιερός Μητροπόλεως Πατρών και 
θα εδρεύει εις την πόλιν των Πατρών. 

Η συγκρότησις, οργάνωσις, διοίκησις, διαχείρισις και 
λειτουργία του Ιδρύματος τούτου θα διέπεται από τις 
διατάξεις του κατωτέρω Κανονισμού: 

ΚΑΝΟΝΙΣΜΟΣ ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ 

«ΣΧΟΛΗ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ 
Ό ΑΠΟΣΤΟΛΟΣ ΑΝΔΡΕΑΣ” 

ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΤΡΩΝ» 

Άρθρον1 

Ίδρυση της Σχολής 

Ιδρύεται στην Ιερά Μητρόπολη Πατρών, Εκκλησια¬ 
στικόν Ίδρυμα υπό την επωνυμίαν «Σχολή Βυζαντινής 
Εκκλησιαστικής Μουσικής» «Ο ΑΠΟΣΤΟΛΟΣ ΑΝΔΡΕΑΣ». 
Έχει έδρα της την Πάτρα και συγκεκριμένα το επί της 
οδού Καραϊσκάκη 121 και Ερμού οίκημα και τελεί υπό την 
άμεση εποπτεία της Ιερός Μητροπόλεως, αποτελούσα 
ιδίαν Υπηρεσίαν αυτής, αυτοτελούς διαχειρίσεως και 
μη κερδοσκοπικού χαρακτήρα. 

Άρθρον 2 

Σφραγίδα της Σχολής 

Η Σχολή έχει δική της σφραγίδα η οποία φέρει κυκλικά 
τον τίτλο «ΙΕΡΑ ΜΗΤΡΟΠΟΛΙΣ ΠΑΤΡΩΝ - ΣΧΟΛΗ ΒΥΖΑ¬ 
ΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ «Ο ΑΠΟΣΤΟΛΟΣ 
ΑΝΔΡΕΑΣ» και στην μέση την εικόνα του Αποστόλου 
Ανδρέου. 

Αρθρον 3 

Σκοποί της Σχολής 

Σκοποί της Σχολής είναι: 

α. Η διατήρηση και διάδοση της πατροπαράδοτης 
εκκλησιαστικής βυζαντινής μουσικής μας κληρονομιάς 
και η καλλιέργεια του πατροπαράδοτου εκκλησιαστι¬ 
κού ήθους και της αγάπης των σπουδαστών προς την 
εκκλησιαστική μουσική. 

β. Η ανάδειξη νέων Ιεροψαλτών και η δημιουργία βυζα¬ 
ντινών χορών στα αναλόγια των Ιερών Ναών της Ιεράς 
Μητροπόλεως. 

Αρθρον 4 

Επίτευξη των σκοπών της Σχολής 

Οι σκοποί της “Σχολής Βυζαντινής Μουσικής” επιτυγ¬ 
χάνονται με την υπεύθυνη διδασκαλία των επιμέρους 
μαθημάτων, την οργανωμένη λειτουργία της, την πραγ¬ 
ματοποίηση εκδηλώσεων, τη δημιουργία χορών ιερο¬ 
ψαλτών από τους σπουδαστές της, τη συνεργασία με 
άλλους πολιτιστικούς φορείς και γενικά με όποιο μέσο 
κρίνεται κατάλληλο από το διδακτικό προσωπικό, την 
Επιτροπή Διοικήσεως της Σχολής, και τον Σεβασμιώ- 
τατο Πρόεδρο ο οποίος έχει και τον κύριο λόγο, την 
εποπτεία αλλά και τον έλεγχο για όλα τα θέματα που 
αφορούν τη Σχολή. 

Άρθρον 5 

Διοίκηση της Σχολής 

α. Τη Σχολή διοικεί Τριμελής Επιτροπή, αποτελούμε- 
νη από τον εκάστοτε Μητροπολίτη Πατρών ως ισόβιο 
Πρόεδρο της Διοικήσεως του Ιδρύματος και δύο μέλη, 
ένα Κληρικό γνώστην της Βυζαντινής Μουσικής και 


ένα λαϊκό, κατά προτίμηση Ιεροψάλτη, από τους υπη- 
ρετούντες στα αναλόγια των Ιερών Ναών της Ιεράς 
Μητροπόλεως και έχοντα τα απαιτούμενα εκάστοτε 
από τους νόμους και τους κανονισμούς τυπικά προ¬ 
σόντα. 

• Ο διορισμός των μελών της Επιτροπής Διοικήσεως, 
πραγματοποιείται από τον Σεβασμιώτατο Μητροπολίτη 
Πατρών. 

• Το αξίωμα των μελών της Επιτροπής Διοικήσεως 
είναι τιμητικό και άμισθο. 

• Η θητεία των μελών της Επιτροπής είναι τριετής. 

β. Το κληρικόν μέλος αναλαμβάνει καθήκοντα Αντι¬ 
προέδρου και ταμία, το δε λαϊκόν μέλος καθήκοντα 
γραμματέως. Κάθε μέλος μπορεί να παραιτηθεί αν συ¬ 
ντρέχουν λόγοι ή να αντικατασταθεί εάν δεν ανταπο- 
κρίνεται στις υποχρεώσεις του. 

γ. Η Επιτροπή Διοικήσεως λαμβάνει όλες τις αποφά¬ 
σεις που αφορούν την οργάνωση και λειτουργία της 
Σχολής. Καταρτίζει τον οικονομικό προϋπολογισμό και 
απολογισμό τους οποίους προβάλλει πρός έγκριση εις 
το Μητροπολιτικό Συμβούλιο και τηρεί τα υπό του νόμου 
προβλεπόμενα βιβλία. 

δ. Η Επιτροπή Διοικήσεως τελεί υπό την εποπτεία 
και τον έλεγχο του Σεβασμιωτάτου Μητροπολίτου Πα¬ 
τρών. 

Άρθρον 6 
Πόροι της Σχολής 

α. Πόροι της Σχολής είναι το δικαίωμα εγγραφής, 
η μηνιαία εισφορά των σπουδαστών, κάθε δωρεά ή 
επιχορήγηση από το Δημόσιο ή άλλα Ν.Π.Δ.Δ. ή Ν.Π.Ι.Δ., 
όπως και η ετήσια εισφορά από το Ταμείο της Ιεράς 
Μητροπόλεως, του ποσού καθοριζομένου από το Μη- 
τροπολιτικό Συμβούλιο. Το ποσό της εγγραφής και 
της μηνιαίας εισφοράς ρυθμίζεται από την Επιτροπή 
Διοικήσεως της Σχολής και είναι συγκριτικά μικρό¬ 
τερο από τις τρέχουσες τιμές των Ωδείων και των 
Μουσικών Σχολών. Από το ανωτέρω ποσό της μηνι¬ 
αίας εισφοράς, το 70% προορίζεται για τις αμοιβές 
των διδασκάλων και το υπόλοιπο 30 % για τα λοιπά 
λειτουργικά έξοδα της Σχολής εν οις η κάλυψη ασφα¬ 
λιστικών εισφορών και η ειδική αμοιβή Καλλιτεχνικού 
Διευθυντού. 

β. Ειδικώτερον όσον αφορά τις αμοιβές των διδα¬ 
σκόντων Καθηγητών της Σχολής Βυζαντινής Μουσικής 
αυτές θα υπολογίζονται σε ποσοστόν 70 % επί όλων 
των μαθητών της Σχολής Βυζαντινής Μουσικής. 

γ. Η Επιτροπή Διοικήσεως, δύναται να καθορίζει με 
απόφασι της επιπλέον ειδικήν αμοιβή για τον Καλλιτε¬ 
χνικόν Διευθυντήν. 

δ. Οι διδάσκοντες παραδοσιακά όργανα και παραδο¬ 
σιακούς χορούς θα αμείβονται με ποσοστόν 80 % επί 
των εισφορών των συγκεκριμένων μαθητών των. 

ε. Η Επιτροπή Διοικήσεως, διατηρεί το δικαίωμα 
να απαλλάσσει από το ποσό της εγγραφής και τας 
μηνιαίας εισφοράς - υπό μορφήν υποτροφίας - τους 
σπουδαστές που αριστεύουν στις ετήσιες προαγωγικές 
εξετάσεις ή οικονομικά αδυνάτους μαθητές οι οποίοι 
έχουν άριστες επιδόσεις. 

στ. Οι σπουδαστές ακόμη, υποχρεούνται και στην κα¬ 
ταβολή εξετάστρων, κυρίως όταν πρόκειται για κατατα¬ 
κτήριες και πτυχιακές εξετάσεις, κατόπιν αποφάσεως 
της Επιτροπής Διοικήσεως. 

Άρθρον 7 

Πρόσληψις Προσωπικού 

Η Επιτροπή Διοικήσεως, προσλαμβάνει τον Καλλιτε¬ 
χνικό Διευθυντή και το Διδακτικό Προσωπικό της Σχο¬ 
λής: 

1. Ο Καλλιτεχνικός Διευθυντής διορίζεται, κατόπιν 
προτάσεως της Επιτροπής Διοικήσεως, από τον Σεβα- 
σμιώτατο Μητροπολίτη Πατρών, εκπροσωπεί τη Σχολή 
σε κάθε αρμόδιο Όργανο, στο Υπουργείο Πολιτισμού 
και έχει την ευθύνη για την παιδαγωγική λειτουργία της 
Σχολής, τον έλεγχο των διδασκόντων και διδασκομένων 
και την οργάνωση των καλλιτεχνικών εκδηλώσεων της 
Σχολής. 

2. Το Διδακτικό Προσωπικό της Σχολής αποτελεί- 
ται από πρόσωπα τα οποία πρέπει να είναι κάτοχοι 
Πτυχίου ή Διπλώματος Βυζαντινής Μουσικής με γενικό 
βαθμό «Άριστα» ή κατ’ ελάχιστον «Λίαν Καλώς» και την 
απαιτούμενη από τον Νόμο προϋπηρεσία. Ο αριθμός 
τους, εξαρτάται από τον αριθμό των μαθητών και των 
τμημάτων της Σχολής. 

α. Στην έδρα της Σχολής, την Πάτρα, προσλαμβάνο¬ 
νται οι εκ των Ιεροψαλτών που κατέχουν τα απαραί¬ 
τητα προσόντα και υπηρετούν σε Ιερούς Ναούς της 
Πάτρας. 

β. Στα κατά τόπους παραρτήματα, όποτε αυτά συστα- 
θούν, προσλαμβάνονται εκ των Ιεροψαλτών της περι¬ 
οχής στην οποία εκείνα ευρίσκονται, εφ’όσον εκείνοι 
έχουν τα υπό του νόμου απαιτούμενα προσόντα. 

3. Επίσης, η Επιτροπή Διοικήσεως, δύναται να προ¬ 
σλαμβάνει ειδικό ωρομίσθιο καθηγητή, κάτοχο πτυχί¬ 
ου Ανωτέρων Θεωρητικών με γενικό βαθμό «Άριστα» 
ή κατ’ ελάχιστον «Λίαν Καλώς», ο οποίος θα διδάσκει 
το δευτερεύον υποχρεωτικό μάθημα της Θεωρίας της 
Ευρωπαϊκής Μουσικής. 

4. Τα μαθήματα του Τυπικού, της Τελετουργικής κ.τ.λ. 
μπορεί να διδάξει και Θεολόγος Κληρικός της Ιερός Μη- 
τροπόλεως, κατόπιν υποδείξεως του Μητροπολίτου. 

5. Οι διδάσκοντες υπόκεινται στον έλεγχο του Καλλι¬ 
τεχνικού Διευθυντού και επιτελούν το έργο τους εντός 
των πλαισίων που δημιουργούν το αναλυτικό πρόγραμ¬ 
μα της Σχολής σε συνάρτηση με το Πρόγραμμα του 
Υπουργείου Πολιτισμού και τις οδηγίες του Καλλιτε¬ 
χνικού Διευθυντού. 

Άρθρον 8 

Πρόγραμμα Μαθημάτων 

α. Τα μαθήματα κάθε σχολικού έτους ξεκινούν τον 
Οκτώβριο και τελειώνουν τον Μάιο. Οι προαγωγικές 
και απολυτήριες ή πτυχιακές εξετάσεις γίνονται κάθε 
Ιούνιο, σύμφωνα με πρόγραμμα που καταρτίζει ο Καλ¬ 
λιτεχνικός Διευθυντής. 

β. Η ύλη των μαθημάτων ακολουθεί το αναλυτικό 
πρόγραμμα του Υπουργείου Πολιτισμού και τις τυχόν 
προσθήκες ή βελτιώσεις που προτείνει ο Καλλιτεχνικός 
Διευθυντής. 

γ. Το μάθημα της Βυζαντινής Μουσικής, Θεωρία και 
Πράξη, θεωρείται βασικό μάθημα και διδάσκεται σε μία 
διδακτική ώρα (περίπου 45 λεπτά) ανά εβδομάδα. 

δ. Εκτός του βασικού μαθήματος, οι μαθητές, αναλό- 
γως του έτους φοιτήσεώς τους, υποχρεούνται να παρα¬ 
κολουθούν και άλλα δευτερεύοντα μαθήματα σύμφωνα 
με το πρόγραμμα της Σχολής. Υποχρεωτικό δευτερεύον 
μάθημα θεωρείται η Θεωρία της Ευρωπαϊκής Μουσικής, 


από την διδασκαλία του οποίου απαλλάσσονται μόνο 
όσοι μαθητές προσκομίσουν βεβαίωση από Ωδείο ή 
άλλη ανώτερη Μουσική Σχολή, ότι το έχουν παρακολου¬ 
θήσει και έχουν εξετασθεί επιτυχώς σε αυτό. 

ε. Πέραν της Βυζαντινής Μουσικής, ως βασικό μάθημα 
δύναται να θεωρηθεί τόσο η διδασκαλία παραδοσιακών 
οργάνων (κλαρίνο, καβάλι, νέι, βιολί, ούτι κλπ.) όσον και 
παραδοσιακών χορών, με άμεσο σκοπό την ευρύτερη 
κατάρτιση των σπουδαστών εις τον τομέα της πατρώας 
παραδόσεως. 

στ. Ως δευτερεύοντα υποχρεωτικά μαθήματα, πλήν 
της ήδη αναφερθείσης Θεωρίας της Ευρωπαϊκής Μου¬ 
σικής προβλέπονται τα εξής : 

• Μορφολογία της Βυζαντινής και Μεταβυζαντινής 
Μελοποιίας. 

• Τ υπικό. 

• Ιστορία της Βυζαντινής Μουσικής. 

• Στοιχεία λειτουργικής και τελετουργικής. 

• Διεύθυνση χορού. 

• Ιεροψαλτική δεοντολογία - φροντηστήριο ευταξί¬ 
ας. 

• Εισαγωγή στη Μετρική. 

• Εισαγωγή στην Ελληνική Ρυθμολογία. 

• Αισθητική ανάλυση μουσικού κειμένου. 

• Μαθήματα φωνητικής. 

• Στοιχεία οργανοχρησίας. 

Άρθρο 9 

Μαθητές της Σχολής 

α. Το πρόγραμμα των μαθημάτων της Σχολής μπορούν 
να παρακολουθήσουν όσοι έχουν υπερβεί το ενδέκατο 
έτος της ηλικίας τους και διαθέτουν σωστή φωνή. Η επι¬ 
λογή των μαθητών γίνεται από το διδακτικό προσωπικό. 
Οι ενδιαφερόμενοι εγγράφονται στα μαθητολόγια της 
Σχολής το μήνα Σεπτέμβριο και σε εξαιρετικές περι¬ 
πτώσεις τον Ιανουάριο. 

β. Η παρακολούθηση των μαθημάτων είναι υποχρεωτι¬ 
κή, τόσο στο κύριο μάθημα, όσο και στα δευτερεύοντα. Η 
αδικαιολόγητη επί σειρά πέντε (5) μαθημάτων απουσία, 
επισύρει τη διαγραφή του μαθητή από τα μαθητολόγια 
της Σχολής. Τα μαθήματα που συμπίπτουν με τις σχο¬ 
λικές αργίες ή χάνονται με υπαιτιότητα των μαθητών, 
δεν αναπληρώνονται από τους διδάσκοντες. 

γ. Στις υποχρεώσεις των μαθητών είναι επίσης η συμ¬ 
μετοχή στις εκδηλώσεις της Σχολής και η παρουσία και 
διακονία στα ιερά αναλόγια. 

δ. Η αξιολόγηση των μαθητών γίνεται με τον συγκε¬ 
ρασμό των επιδόσεών τους, τόσο κατά την διάρκεια της 
σχολικής χρονιάς, όσο και στις προφορικές και γραπτές 
εξετάσεις την περίοδο του Ιουνίου. 

Άρθρον 10 

Λειτουργία Παραρτημάτων 

α. Η Διοίκηση της Σχολής δύναται κατόπιν αιτημάτων, 
που εγκρίνονται με απόφαση του Μητροπολίτου, να δη¬ 
μιουργήσει Παραρτήματα κατά Ενορίες ή Αρχιερατικές 
Περιφέρειες, με την ευθύνη του εκεί διδάσκοντος Κα- 
θηγητού και τον έλεγχο του Καλλιτεχνικού Διευθυντού 
και της Επιτροπής Διοικήσεως. 

β. Οι Ενορίες στις οποίες λειτουργούν Παραρτήμα¬ 
τα, οφείλουν να ενισχύουν οικονομικά τη λειτουργία 
τους, με δαπάνη, το ύψος της οποίας δεν δύναται να 
καθοριστεί. 

Άρθρον 11 
Τηρούμενα Βιβλία 

Η Σχολή διατηρεί τα εξής βιβλία: 

1) Μαθητολόγιον, 

2) Πρωτόκολλον Αλληλογραφίας, 

3) Βιβλίον Πρακτικών, 

4) Εξετάσεων, 

5) Βιβλίο Ταμείου, Γραμμάτια Εισπράξεων και Εντάλ¬ 
ματα Πληρωμών κανονικά θεωρημένα από την Ιερά Μη¬ 
τρόπολη, με την ευθύνη του Ταμία και, 

6) Βιβλίον περιουσιακών στοιχείων, κινητών και ακι¬ 
νήτων. 


Άρθρον 12 

Αντιμετώπιση των προβλημάτων 

Κάθε πρόβλημα που μπορεί να προκόψει και δε ρυθ¬ 
μίζεται από τον παρόντα κανονισμό, αντιμετωπίζεται 
από την Επιτροπή Διοικήσεως της Σχολής, με κριτήριο 
τους σκοπούς λειτουργίας της. 

Αρθρον 13 
Τελικές Διατάξεις 


Η ισχύς του παρόντος Κανονισμού αρχίζει από τη 
δημοσίευσή του στην «ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ» 
και το Επίσημο Δελτίο της Εκκλησίας της Ελλάδος 
«ΕΚΚΛΗΣΙΑ». 


Αρθρον 14 

Ο παρών Κανονισμός τροποποιείται από την Ιερά 
Σύνοδο ύστερα από απόφαση της Επιτροπής Διοική- 
σεως. 

Αρθρον15 

Η «Σχολή Βυζαντινής Μουσικής» καταργείται από την 
Ιερά Σύνοδο, ύστερα από απόφαση της ολομέλειας της 
Επιτροπής Διοικήσεως, που εγκρίνεται από τον Μητρο¬ 
πολίτη, όταν δεν εκπληρώνει τους σκοπούς της και κα¬ 
θίσταται αδύνατη η λειτουργία της, τα δε περιουσιακά 
στοιχεία που κατέχει ανήκουν στο Νομικό Πρόσωπο της 
Ιερός Μητροπόλεως. 

Άρθρον 16 
Κάλυψη δαπάνης 

Από τις διατάξεις του Κανονισμού αυτού, προκαλείται 
δαπάνη σε βάρος του Προϋπολογισμού της Ιερός Μη¬ 
τροπόλεως Πατρών, το ύψος της οποίας δεν δύναται 
να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 6 Απριλίου 2006 
Ο Πρόεδρος 

4 Ο Αθηνών ΧΡΙΣΤΟΔΟΥΛΟΣ 

-♦- 

Αριθμ. 4237 π.έ./1058 (3) 

Τροποποίηση, συμπλήρωση και κωδικοποίηση Εκκλη¬ 
σιαστικού Ιδρύματος υπό την επωνυμίαν «ΓΕΝΙΚΗ ΦΙ¬ 
ΛΟΠΤΩΧΟΣ ΑΔΕΛΦΟΤΗΣ ΤΗΣ ΙΕΡΑΣ ΜΗΤΡΟΠΟΛΕ- 
ΩΣ ΜΕΣΟΓΑΙΑΣ ΚΑΙ ΛΑΥΡΕΩΤΙΚΗΣ». 


Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας Διατάξεις των άρθρων: 1 παρ. 4, 29 παρ. 2, 59 


παρ. 2, και 67 του ν. 590/1977 «Περί του Κατασταστικού 
Χάρτου της Εκκλησίας της Ελλάδος». 

2. Το άρθρον 20 παρ. 2 του υπ’ αριθμ. 1/1969 Κανονι¬ 
σμού «Περί Οργανισμού Διοικήσεως των Εκκλησιαστικών 
Σωμάτων και Οργάνων». 

3. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιε¬ 
ρών Κανόνων και των Νόμων του Κράτους προς το 
Χριστεπώνυμον της Εκκλησίας πλήρωμα. 

4. Τας υφισταμένας Κοινωνικός, Ποιμαντικός και 
Πνευματικός ανάγκας της Ιερός Μητροπόλεως Μεσο- 
γαίας και Λαυρεωτικής. 

5. Την υπ’ αριθμ. 1/10.1.1975 Πράξιν του Μητροπολίτου 
Μεσογαίας και Λαυρεωτικής περί συστάσεως Ευαγούς 
Εκκλησιαστικού Ιδρύματος υπό την επωνυμίαν «ΓΕΝΙΚΗ 
ΦΙΛΟΠΤΩΧΟΣ ΑΔΕΛΦΟΤΗΣ ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΕΣΟΓΑΙΑΣ ΚΑΙ ΛΑΥΡΕΩΤΙΚΗΣ» (ΦΕΚ.402/12.4.1975/τ.Β'). 

6. Τας αποφάσεις: α) από 28.2.2005 της Γενικής Συ- 
νελεύσεως του Ιδρύματος, και β) από 13.9.2005 του Δι¬ 
οικητικού Συμβουλίου αυτού περί τροποποιήσεως και 
συμπληρώσεως του κανονισμού του. 

7. Την υπ’ αριθμ. 882/21.9.2005 πρότασιν του Σεβα- 
σμιωτάτου Μητροπολίτου Μεσογαίας και Λαυρεωτικής 
Νικολάου. 

8. Την από 8.2.2006 Γνωμοδότησιν του Γραφείου Δι¬ 
κηγόρων της Νομικής Υπηρεσίας της Εκκλησίας της 
Ελλάδος. 

9. Την από 13.3.2006 απόφασιν αυτής, αποφασίζει: 

Την τροποποίησιν, συμπλήρωσιν και κωδικοποίησιν 

της υπ’ αριθμ. 1/10.1.1975 Πράξεως του Μητροπολίτου 
Μεσογαίας και Λαυρεωτικής περί συστάσεως Ευαγούς 
Εκκλησιαστικού Ιδρύματος υπό την επωνυμίαν «Γενι¬ 
κή Φιλόπτωχος Αδελφότης της Ιερός Μητροπόλεως 
Μεσογαίας και Λαυρεωτικής »(Γ.Φ.Α) το οποίον έχει 
δημοσιευθή εις το ΦΕΚ 402/12.4.1975 τευχ. Β', διά του 
επομένου Κωδικοποιημένου Κανονισμού λειτουργίας 
αυτού έχοντος ως εξής: 

ΚΩΔΙΚΟΠΟΙΗΜΕΝΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΥΑΓΟΥΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 

«ΓΕΝΙΚΗ ΦΙΛΟΠΤΩΧΟΣ ΑΔΕΛΦΟΤΗΣ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΜΕΣΟΓΑΙΑΣ ΚΑΙ ΛΑΥΡΕΩΤΙΚΗΣ» 

Κεφάλαιον Α' 

Τίτλος -Έδρα - Σκοπός 

Αρθρον1 

Εις τα Σπάτα Αττικής και παρά τη Ιερά Μητροπόλει 
Μεσογαίας και Λαυρεωτικής συνιστάται Ευαγές Εκκλη¬ 
σιαστικόν Ιδρυμα, υπό την επωνυμίαν «ΓΕΝΙΚΗ ΦΙΛΟ¬ 
ΠΤΩΧΟΣ ΑΔΕΛΦΟΤΗΣ (Γ.Φ.Α) της Ιερός Μητροπόλεως 
Μεσογαίας και Λαυρεωτικής». Το Ίδρυμα τούτο τελεί 
υπό την διοίκησιν και την εποπτείαν της Ιερός Μη¬ 
τροπόλεως Μεσογαίας και Λαυρεωτικής και αποτελεί 
ιδιαιτέραν εξηρτημένην Υπηρεσίαν αυτής, αυτοτελούς 
διαχειρίσεως και μή κερδοσκοπικού χαρακτήρος. 

Αρθρον 2 

Έδρα του ανωτέρω Ιδρύματος είναι τα Σπάτα, και δή 
τα Γραφεία της Ιερός Μητροπόλεως Μεσογαίας και 
Λαυρεωτικής. 

Παραρτήματα του Ιδρύματος τούτου δύνανται να 
ιδρύωνται και να λειτουργούν παρ’ εκάστη Ενορία της 

Ιεράς Μητροπόλεως, εδρεύοντα και στεγαζόμενα εις 
τους οικείους Ενοριακούς Ιερούς Ναούς. 

Άρθρον 3 

Σκοπός του Ιδρύματος τούτου είναι: 

α. Η παροχή πόσης δυνατής υλικής και ηθικής βο¬ 
ήθειας και περιθάλψεως εις ενδεείς (πτωχούς, ασθε¬ 
νείς, αστέγους εγκαταλελειμμένους κ.α.) τους δεο¬ 
μένους τοιαύτης απόρους και αναξιοπαθούντας, ιδία 
κατοίκους της Μητροπολιτικής περιφέρειας, ως και η 
παντοειδής βοήθεια, συμπαράστασις και ανακούφισις 
τούτων, συμφώνως πρός το πνεύμα της διδασκαλίας 
του Κυρίου. 

β. Η στήριξις και η προστασία του θεσμού του Γάμου, 
με την προσφοράν εις τους νεονύμφους από όλους 
τους Ιερούς Ναούς της Μητροπόλεως ενός συμβολικού 
δώρου. 

γ. Η παροχή Ελληνοχριστιανικής διαφωτίσεως εις τους 
κατοίκους της Μητροπολιτικής περιφέρειας, δί εκδόσε- 
ως εντύπων και διαφωτιστικών φυλλαδίων. 

δ. Η συμβολή εις την εξυπηρέτησιν θρησκευτικών, 
κοινωνικών, ανθρωπιστικών, φιλανθρωπικών και ιερα¬ 
ποστολικών σκοπών ετέρων φορέων και φυσικών προ¬ 
σώπων. 

ε. Η βράβευσις αριστούχων μαθητών και μαθητριών 
της τελευταίας τάξεως Λυκείων της Μητροπολιτικής 
περιφέρειας. 

στ. Η οικονομική ενίσχυσις απόρων πολυτέκνων οι¬ 
κογενειών. 

ζ. Πάς έτερος φιλανθρωπικός αποκλειστικώς σκοπός, 
μή κατονομαζόμενος ρητώς εν τω παρόντι. 

Κεφάλαιον Β' 

Κεντρική Οργάνωσις, Διοίκησις και 
Εκπροσώπησις της Γ ενικής Φιλοπτώχου Αδελφότητος 

Άρθρον 4 

α. Η Γενική Φιλόπτωχος Αδελφότης διοικείται υπό 
επταμελούς Διοικητικού Συμβουλίου, αποτελουμένου εκ 
του Μητροπολίτου ως Προέδρου του εκάστοτε Πρωτο- 
συγκέλλου ή Γ ενικού Αρχιερατικού Επιτρόπου ως Αντι¬ 
προέδρου και Αναπληρωτού του Προέδρου και ετέρων 
πέντε μελών, εξ ων οι δύο κληρικοί και τρεις λαϊκοί, 
ασχέτως φύλου, οριζομένων υπό του Μητροπολίτου, 
επί τριετή θητεία. 

β. Παραιτούμενα ή ελλείποντα δι’ οιονδήποτε λόγον 
μέλη του Συμβουλίου αντικαθίστανται υπό του Μητρο¬ 
πολίτου εντός ευλόγου χρόνου. Τα μέλη του Διοικητικού 
Συμβουλίου δύνανται να επανεκλέγωνται και πέραν των 
δύο θητειών. 

γ. Εισηγήσει του Προέδρου και εγκρίσει του Διοικη¬ 
τικού Συμβουλίου δύναται να αντικαθίσταται μέλος και 
προ της λήξεως της θητείας αυτού. 

δ. Παν μέλος απέχον αδικαιολογήτους πέραν τριών 
συνεδριάσεων του Διοικητικού Συμβουλίου, θεωρείται 
αυτοδικαίως παραιτηθέν και δύναται να αντικαθίσταται 
υπό του Μητροπολίτου. 

Άρθρον 5 

Το Διοικητικόν Συμβούλιον του Ιδρύματος κατά την 
πρώτην αυτού συνεδρίαν εκλέγει εκ των μελών αυ¬ 
τού τον Ελεγκτήν του Ιδρύματος και τον Γραμματέα. 
Ο Ελεγκτής ελέγχει το νόμιμον της διαχειρίσεως των 
εσόδων και εξόδων. Το Συμβούλιον συνεδριάζει τη εγ¬ 


γράφω προσκλήσει του Προέδρου ή τη αιτήσει τουλά¬ 
χιστον τριών μελών αυτού. Απαρτία υπάρχει εις τας 
συνεδριάσεις παρισταμένων τεσσάρων τουλάχιστον 
μελών του Συμβουλίου. Αι αποφάσεις λαμβάνονται δια 
πλειοψηφίας, και εν ισοψηφία υπερισχύει η ψήφος του 
Προέδρου. 

Άρθρον 6 

Το Διοικητικόν Συμβούλιον του Ιδρύματος αποφασίζει 
περί παντός θέματος αφορώντος εις την οργάνωσιν και 
λειτουργίαν του Ιδρύματος και των Ενοριακών Παραρ¬ 
τημάτων αυτού. Ειδικώτερον: 

α. Ασκεί δια του Προέδρου αυτού την εποπτείαν επί 
της καθόλου λειτουργίας της Γ ενικής Φιλοπτώχου Αδελ¬ 
φότητος και των κατ’ Ενορίας Παραρτημάτων αυτής. 

β. Ορίζει το ή τα πρόσωπα τα οποία θα απαρτίζουν 
την λογιστικήν και ταμειακήν υπηρεσίαν κατόπιν προ- 
τάσεως του Προέδρου. 

γ. Αναθέτει τον έλεγχον των Παραρτημάτων εις οριζό¬ 
μενα πρός τούτο πρόσωπα, μετέχοντα του Διοικητικού 
Συμβουλίου της Γενικής Φιλοπτώχου Αδελφότητος. 

δ. Μελετά και αποφασίζει περί των ληπτέων μέτρων 
δια την οικονομικήν και υλικήν ενίσχυσιν και ευόδωσιν 
των σκοπών του Ιδρύματος. 

ε. Καταρτίζει τον ετήσιον Προϋπολογισμόν και Απο¬ 
λογισμόν της Γ ενικής Φιλοπτώχου Αδελφότητος. 

Άρθρον 7 

Καθήκοντα Προέδρου 

Ο Πρόεδρος εκπροσωπεί το Ίδρυμα, ως και τα πα¬ 
ραρτήματα αυτού, ενώπιον οιασδήποτε Αρχής. Καθο¬ 
ρίζει τας εργασίας του Συμβουλίου και υπογράφει την 
σχετικήν αλληλογραφίαν. Ασκεί την επί των Ενοριακών 
Παραρτημάτων εποπτείαν. 

Τον Πρόεδρον, απάντα ή κωλυόμενον, αναπληροί: (α) ο 
Αντιπρόεδρος ασκών πάντα τα κατά το προηγούμενον 
άρθρον δικαιώματα αυτού ή (β) ο εξουσιοδοτημένος υπ’ 
αυτού νόμιμος αναπληρωτής. 

Αρθρον 8 

Η λογιστική και ταμειακή Υπηρεσία οριζομένη υπό του 
αρ.6 του παρόντος εκδίδει τα Εντάλματα Πληρωμής, τα 
Γραμμάτια Εισπράξεως και τηρεί τα οικεία λογιστικά 
βιβλία και βιβλίον ταμείου. Καταρτίζει δε κατά μήνα 
κατάστασιν των εισπράξεων και πληρωμών. 

Καθήκοντα Γραμματέως του Διοικητικού Συμβουλίου 
του Ιδρύματος εκτελεί το εκλεγέν υπ’ αυτού μέλος συμ¬ 
φώνως πρός το άρθρο 5 του παρόντος. Ο Γραμματεύς 
τηρεί τα Πρακτικά των συνεδριάσεων, συντάσσει - διεκ- 
περαιοί την αλληλογραφίαν και φυλάσσει την σφραγίδα 
του Ιδρύματος. 

Αρθρον 9 

α. Χρέη Ταμίου εκτελεί ο υπό του άρθρου 6 του πα¬ 
ρόντος Κανονισμού, προβλεπόμενος Υπάλληλος της 
ταμιακής και λογιστικής Υπηρεσίας. 

β. Η ταμιακή και λογιστική Υπηρεσία ενεργεί πάσας 
τας εισπράξεις και πληρωμάς βάσει των υπό του Λο¬ 
γιστηρίου της Γενικής Φιλοπτώχου Αδελφότητος εκ- 
διδομένων Γραμματίων Εισπράξεων και Ενταλμάτων 
Πληρωμών, τηρούσα ίδιον βιβλίον Ταμείου. 

γ. Ο Ελεγκτής-Σύμβουλος, περί ού το άρθρον 5, πα¬ 
ρακολουθεί την κίνησιν του Ταμείου και ελέγχει κατά 
μήνα πάσας τας έγγραφός αυτού, υπογράφων τα σχε- 

τικά παραστατικά Ταμείου και το κλείσιμον του Βιβλίου 
Ταμείου κατά μήνα. 

Κεφάλαιον Γ' 

Πόροι της Γενικής Φιλοπτώχου Αδελφότητος 
και διάθεσις αυτών 

Άρθρον 10 

Πόροι της Γ ενικής Φιλοπτώχου Αδελφότητος είναι: 

• Τα αναγραφόμενα κονδύλια εις τους Ετησίους Προ¬ 
ϋπολογισμούς των Ιερών Ναών, Ιερών Προσκυνημάτων 
και Ιερών Μονών της Ιερός Μητροπόλεως, αναλόγως 
των δυνατοτήτων αυτών. 

• Ποσοστόν 15% εκ των μηνιαίων εισπράξεων εκάστης 
Ενοριακής Φιλοπτώχου Αδελφότητος. 

• Ποσοστόν 35% εκ των εισπράξεων του ετησίου Ερά¬ 
νου των Ενοριακών Φιλοπτώχων Αδελφοτήτων κατά την 
«ΗΜΕΡΑΝ ΤΗΣ ΑΓΑΠΗΣ». 

• Προαιρετικοί εισφοραί και δωρεαί Φιλανθρωπικών 
Οργανώσεων ή φιλανθρώπων, φυσικών και νομικών 
προσώπων, του Δημοσίου, ως και των Δήμων και Κοι¬ 
νοτήτων. 

• Το προϊόν εκ περιφοράς ειδικών δίσκων εν τους 
Ιερούς Ναούς, και 

• Οι τόκοι εκ των καταθέσεων του Ιδρύματος, ως και 
πάσα ετέρα πρόσοδος, μη καθοριζόμενη ρητώς εν τω 
παρόντι. 

Άρθρον 11 

Οι πόροι του Ιδρύματος διατίθενται αποκλειστικούς 
πρός εκπλήρωσιν των δια του άρθρου 3 του παρόντος 
καθοριζόμενων σκοπώντου Ιδρύματος. 

Ενδεικτικούς αναφέρονται οι κάτωθι: 

α. Η υλική ανακούφισις των ενδεών και αναξιοπα- 
θούντων, 

β. η αποφυλάκισις κρατουμένων εις τας φυλακάς δια 

χρ έη, 

γ. η ιατρική και φαρμακευτική περίθαλψις των ενδε¬ 
ών, 

δ. η περίθαλψις αναξιοπαθούντων και εγκαταλελειμ- 
μένων γερόντων και ανιάτως νοσούντων, 

ε. αι υποτροφίαι και τα βοηθήματα απόρων μαθητών, 
Ιεροσπουδαστών και σπουδαστών ανωτέρων και ανω- 
τάτων Σχολών, η προικοδότησις απόρων κορασίδων ως 
και η περίθαλψις ορφανών και 

στ. πάς έτερος φιλανθρωπικός, θρησκευτικός, κοινωνι¬ 
κός και ανθρωπιστικός σκοπός μή ρητώς κατονομαζόμε¬ 
νος εν τω παρόντι, κατά την κρίσιν του Προέδρου ή και 
κατόπιν προτάσεως οιουδήποτε μέλους του Διοικητικού 
Συμβουλίου. 

Αρθρον 12 

1. Ο Πρόεδρος δύναται, άνευ αποφάσεως του Συμ¬ 
βουλίου εις περιπτώσεις εκτάκτων αναγκών, να πα- 
ρέχη χρηματικήν ενίσχυσιν εις τα Ενοριακά παραρτή¬ 
ματα της φιλανθρώπου αδελφότητος, φιλανθρωπικά 
και εκκλησιαστικά Ιδρύματα και εις σωματεία, κατά 
την κρίσιν του μέχρι του ποσού των 3.000 ευρώ κατά 
περίπτωσιν, και εις ιδιώτας μέχρι του ποσού των 2.000 
ευρώ. 


2. Δια την κάλυψιν εκτάκτων καθημερινών αναγκών 
και δια την απρόσκοπτον επίτευξιν των σκοπών του 
Ιδρύματος, δύναται ο Πρόεδρος αυτού, κατόπιν συμ¬ 
φώνου γνώμης τριών μελών του Διοικητικού Συμ¬ 
βουλίου, να εντέλληται την εκταμίευσιν χρηματικών 
ποσών πέραν των ως άνω προβλεπομένων, τα οποία 
θα τελώσι υπό την έγκρισιν του επομένου Διοικητικού 
Συμβουλίου. 

Αρθρον 13 

Το Συμβούλιον δύναται να αναθέτη εις εν η πλείονα 
των μελών αυτού την εξακρίβωσιν της αλήθειας των 
ισχυρισμών του αιτούντος αρωγήν. Το αυτό δύναται 
να διενεργηθή και δι’ υπαλλήλων της Ιερός Μητροπό¬ 
λεως. 

ΚΕΦΑΛΑΙΟΝ Δ' 

Ενοριακή Οργάνωσις, Συγκρότησις και Διοίκησις 
Ενοριακών Φιλοπτώχων Αδελφοτήτων 

Άρθρον 14 

Πρός καλυτέραν εκπλήρωσιν των σκοπών του Ιδρύ¬ 
ματος, συνιστάται παρ’ εκάστη Ενορία της Ιερός Μη¬ 
τροπόλεως Μεσογαίας και Λαυρεωτικής «ΕΝΟΡΙΑΚΗ 
ΦΙΛΟΠΤΩΧΟΣ ΑΔΕΛΦΟΤΗΣ», η οποία θα στερήται ιδίας 
νομικής προσωπικότητος. 

Άρθρον15 

α. Αι Ενοριακαί Φιλόπτωχοι Αδελφότητες υπάγονται 
εις την Γ ενικήν Φιλόπτωχον Αδελφότητα. 

β. Εκάστη Ενοριακή Φιλόπτωχος Αδελφότης διοικείται 
υπό πενταμελούς Διοικητικής Επιτροπής, διοριζομένης 
ανά τριετίαν και αποτελουμένης εκ τίνος των Εφημερί¬ 
ων, ως Προέδρου, και τεσσάρων κυριών ή δεσποινίδων, 
κατοίκων της Ενορίας. 

γ. Τον Εφημέριον Πρόεδρον της Ενοριακής Φιλοπτώ- 
χου Αδελφότητος ορίζει ο Μητροπολίτης, ως και τα 
λοιπά τέσσαρα μέλη της Διοικητικής Επιτροπής, τη 
προτάσει του Εφημερίου Προέδρου. 

δ. Ο Πρόεδρος και τα μέλη της Ενοριακής Φιλοπτώχου 
Αδελφότητος δύνανται να αντικατασταθώσι και προ της 
λήξεως της τριετίας είτε παραιτούμενοι οικειοθελώς 
είτε με απόφασιν του Μητροπολίτου, εφ’ όσον ήθελον 
συντρέξει ειδικοί λόγοι. 

ε. Μέλος της Επιτροπής απέχον αδικαιολογήτως επί 
δύο μήνας των εργασιών αυτής θεωρείται αυτοδικαίως 
παραιτηθέν. 

στ. Τα μέλη της Διοικητικής Επιτροπής είναι επανε- 
κλέξιμα. 

Άρθρον 16 

1. Η Επιτροπή της Ενοριακής Φιλοπτώχου Αδελφότη¬ 
τος συνεδριάζει τη εγγράφω προσκλήσει του Προέδρου 
ή προτάσει τριών εκ των μελών αυτής, ευρίσκεται δε 
εν απαρτία, εφ’ όσον παρίστανται τρία μέλη αυτής. Εις 
περίπτωσιν ισοψηφίας (παρισταμένων τεσσάρων μελών) 
υπερισχύει η ψήφος του Προέδρου. 

2. Η Επιτροπή της Ενοριακής Φιλοπτώχου Αδελφότη¬ 
τος κατά την πρώτην συνεδρίαν αυτής εκλέγει εκ των 
μελών της τον Ταμίαν και τον Γραμματέα. 

Κεφάλαιον Ε' 

Πόροι των Ενοριακών Φιλοπτώχων 
Αδελφοτήτων και διάθεσις αυτών 

Άρθρον17 

Πόροι των Ενοριακών Φιλοπτώχων Αδελφοτήτων εί¬ 
ναι: 

α. Αι εισπράξεις ειδικού κυτίου, τοποθετημένου εν 
εκάστω Ιερώ Ναώ, ως και αι τοιαύται εκ δίσκων περι- 
αγομένων εν αυτοίς υπέρ της Ενοριακής Φιλοπτώχου 
Αδελφότητος εν Κυριακαίς, Εορταίς και λοιπαίς ευ- 
καιρίαις. 

β. Ειδική εισφορά του οικείου Ιερού Ναού, αναγραφο- 
μένη κατ’ έτος εν τω προϋπολογισμώ αυτού, αναλόγως 
των δυνατοτήτων του. 

γ. Αι προαιρετικοί εισφοραί, δωρεαί εν ζωή και αιτία 
θανάτου των πιστών. 

δ. Αι εισπράξεις εκ του ετησίου Εράνου της «ΗΜΕΡΑΣ 
ΤΗΣ ΑΓΑΠΗΣ», οριζομένης εκάστοτε υπό του Μητροπο¬ 
λίτου, πρό της εορτής του Πάσχα ή των Χριστουγέν¬ 
νων, μετά την αφαίρεσιν του ποσοστού 35% υπέρ της 
Γ ενικής Φιλοπτώχου Αδελφότητος. 

ε. Εισφοραί του Δημοσίου, των Δήμων και Κοινοτήτων 
και παντός τρίτου, μή κατονομαζομένου ρητώς εν τω 
παρόντι. 

Αρθρον 18 

Αι πάσης φύσεως εισπράξεις των Ενοριακών Φιλοπτώ- 
χων Αδελφοτήτων εισάγονται εν τω Ταμείω αυτών δια 
της εκδόσεως Γραμματίου Εισπράξεως, υπογραφομένου 
υπό του προσφέροντος, του Προέδρου και της Ταμίου 
της Φιλοπτώχου. Τουτ’ αυτό γίνεται προκειμένου και 
περί των εισπράξεων εκ δίσκων, κυτίων κλπ., αίτινες 
καταμετρούνται επί παρουσία του Προέδρου και δύο 
εκ των μελών της Επιτροπής. 

Αρθρον 19 

Οι πόροι των Ενοριακών Φιλοπτώχων Αδελφοτήτων 
διατίθενται πρός ανακούφισιν των ενδεών και αναξιο- 
παθούντων ενοριτών εκάστης τούτων και ιδιαιτέρως: 

α. Ώς τακτικόν ή έκτακτον βοήθημα εις χρήμα ή εις 
είδη ιματισμού, φαρμάκων, τροφίμων κ.λπ. 

β. Δι’ ιατρικήν περίθαλψιν ή νοσοκομειακήν τοιαύτην 
και εισαγωγήν εις διάφορα φιλανθρωπικά Ιδρύματα. 

γ. Δί αγοράν βιβλίων απόρων μαθητών ως και δί υπο¬ 
τροφίας απόρων μαθητών ή σπουδαστών Ανωτάτων 
Σχολών. 

δ. Δί ενίσχυσιν των φιλανθρωπικών Ιδρυμάτων ή Οι¬ 
κοτροφείων της Ιεράς Μητροπόλεως. 
ε. Δί αποκατάστασιν απόρων κορασίδων, και 
στ. Δια πάντα έτερον φιλανθρωπικόν αποκλειστικούς 
σκοπόν, μή κατονομαζόμενον ρητώς εν τω παρόντι. 

Άρθρον 20 

Αι πρόσοδοι του άρ. 10 του παρόντος καταβάλλονται 
εις την Γ ενικήν Φιλόπτωχον Αδελφότητα κατά τριμηνίαν 
ή ετησίως επί αποδείξει. 

Άρθρον 21 

Μερίμνη εκάστης Ενοριακής Φιλοπτώχου Αδελφότη¬ 
τος συντάσσεται κατάλογος των απόρων της Ενορίας, 
κατά περίπτωσιν. 


Αρθρον 22 

Αι πάσης φύσεως δαπάναι των Ενοριακών Φιλοπτώ- 
χων Αδελ φοτήτων ενεργούνται κατόπιν αποφάσεως 
της οικείας Επιτροπής και δίεκδόσεως Ενταλμάτων 
Πληρωμής. Εις χείρας του Ταμίου δεν επιτρέπεται να 
υπάρχη ποσόν πέραν των 2.000 €, δια τας τρεχούσας 
πληρωμάς και ανάγκας του Ιδρύματος. 

Τυχόν πλεονάζοντα κατά μήνα ποσά κατατίθενται επ’ 
ονόματι της Ενοριακής Φιλοπτώχου Αδελφότητος εις 
τινά των ανεγνωρισμένων Τραπεζών ή το Ταχυδρομικόν 
Ταμιευτήριον. Δια πάσαν ανάληψιν απαιτείται απόφασις 
της Ενοριακής Φιλοπτώχου Αδελφότητος, κατόπιν εγ¬ 
γράφου εγκρίσεως υπό της Ιεράς Μητροπόλεως. 

Αρθρον 23 

Εκάστη Διοικητική Επιτροπή των Ενοριακών Φιλοπτώ- 
χων Αδελφοτήτων συντάσσει καθ’ έκαστον έτος τον 
προϋπολογισμόν και απολογισμόν αυτής, υποβάλλει 
δε τούτους εντός του πρώτου Ιδθημέρου του μηνάς 
Ιανουάριου πρός έγκρισιν εις την Γ ενικήν Φιλόπτωχον 
Αδελφότητα της Ιεράς Μητροπόλεως. 

Αρθρον 24 

Εκάστη Ενοριακή Φιλόπτωχος Αδελφότης φέρει 
σφραγίδα του Ενοριακού Ιερού Ναού εις τον οποίον 
λειτουργεί. Η δε Γενική Φιλόπτωχος Αδελφότης φέ¬ 
ρει στρογγύλην σφραγίδα αναγρά- φουσαν εις δύο 
επαλλήλους κύκλους τας φράσεις: «ΙΕΡΑ ΜΗΤΡΟΠΟΛΙΣ 
ΜΕΣΟΓΑΙΑΣ ΚΑΙ ΛΑΥΡΕΩΤΙΚΗΣ», «ΓΕΝΙΚΗ ΦΙΛΟ- ΠΤΩ¬ 
ΧΟΣ ΑΔΕΛΦΟΤΗΣ», εις δε το κέντρον αυτού φέρει το 
Σύμβολο του Τίμιου Σταυρού. 

Αρθρον 25 

ΓΕΝΙΚΑΙ ΣΥΝΕΛΕΥΣΕΙΣ - ΛΟΓΟΔΟΣΙΑ 

α. Οι Πρόεδροι των Επιτροπών των Ενοριακών Φι- 
λοπτώχων Αδελφοτήτων (Παραρτημάτων της Γενικής 
Φιλοπτώχου Αδελφότητος) καλούνται υπό του Δ.Σ. της 
Γ ενικής Φιλοπτώχου Αδελφότητος, μέχρι τον μήνα Μάϊ- 
ον εκάστου έτους, εις τόπον καθοριζόμενον υπό του 
Μητροπολίτου, εις τακτικήν ετησίαν Γ ενικήν Συνέλευσιν 
υπό την Προεδρίαν του Μητροπολίτου ή του νομίμου 
αναπληρωτού αυτού, πρός εξέτασιν του καθόλου φιλαν¬ 
θρωπικού έργου και της διοργανώσεως αυτού. Τοιαύται 
συνελεύσεις δύνανται να συγκροτώνται και εκτάκτως, 
οσάκις παρίσταται ανάγκη. Απαρτία λογίζεται η παρου¬ 
σία του ημίσεος πλέον ενός των μελών. 

Εν περιπτώσει μή υπάρξεως απαρτίας, η Συνέλευσις 
επαναλαμβάνεται μετά τρεις ημέρας εν τω αυτώ τόπω 
άνευ ετέρας προσκλήσεως, θεωρουμένης απαρτίας πα¬ 
ρόντων οσωνδήποτε μελών. 

β. Την Ημερησίαν Διάταξιν των θεμάτων της Γενικής 
Συνελεύσεως του Ιδρύματος καταρτίζει ο Πρόεδρος 
αυτού, εν η συμπεριλαμβάνεται απαραιτήτως η έκθεσις 
πεπραγμένων του Διοικητικού Συμβουλίου του Ιδρύ¬ 
ματος περί του καθόλου φιλανθρωπικού έργου της τε 
Γενικής και των Ενοριακών Παραρτημάτων της Φιλο- 
πτώχου Αδελφότητος, ως και οι προϋπολογισμοί και οι 
απολογισμοί τούτων. 

ΤΕΛΙΚΑΙ ΔΙΑΤΑΞΕΙΣ 

Αρθρον 26 

Ο παρών κανονισμός τροποποιείται ή καταργείται υπό 
της Ιεράς Συνόδου της Εκκλησίας της Ελλάδος κατόπιν 

αποφάσεως του Δ.Σ. του Ιδρύματος μετά συμφώνου 
γνώμης του Προεδρεύοντος Μητροπολίτου δύναται να 
τροποποιηθή ή καταργηθή αποφάσει της Γενικής Συνε- 
λεύσεως. Εν περιπτώσει καταργήσεως του Ιδρύματος η 
περιουσία αυτού περιέρχεται εις την Ιεράν Μητρόπολιν 
Μεσογαίας και Λαυρεωτικής. 

Αρθρον 27 

Πάν θέμα ανακύπτον κατά την εφαρμογήν του παρό¬ 
ντος και μή ρητώς προβλεπόμενον υπ’ αυτού ρυθμίζεται 
δι’ αποφάσεως του Διοικητικού Συμβουλίου. 

Αρθρον 28 

Η ισχύς του παρόντος Κανονισμού άρχεται από της 
δημοσιεύσεως αυτού δια της Εφημερίδος της Κυβερ- 


νήσεως και του επισήμου Δελτίου της Εκκλησίας της 
Ελλάδος Περιοδικού «ΕΚΚΛΗΣΙΑ». 

Αρθρον 29 

Εκ των διατάξεων του Κανονισμού τούτου προκαλεί- 
ται δαπάνη εις βάρος του προϋπολογιασμού του Νο¬ 
μικού Προσώπου της Ιεράς Μητροπόλεως Μεσογαίας 
και Λαυρεωτικής, το ύψος της οποίας δεν δύναται να 
προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2006 
Ο Πρόεδρος 

| Ο Αθηνών ΧΡΙΣΤΟΔΟΥΛΟΣ 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βιιΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοιπ από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηίβΓηβΙ: άηρ://νννννν.β1.9Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθιτιθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΛΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΐίρι/Ζνννννν.βΐ.ιΤΓ - θ-ίτίΒΐΙ: ννσ1)ίπ35ΐ6η§)βτ.(ττ 

02005430305060012 


















